JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisraelis avaneb uus normaalsus
Natanzi plahvatus oli sabotaaž
Euroopa Liit toetab palestiinlaste eesmärke
Üle aasta kestnud koroona- pandeemiaga seotud piirangud
lõppesid osaliselt esmaspäeval,
kui Iisraelis loobuti näiteks maski kasutamise sunnist vabas õhus.
Piirang kehtib endiselt siseruumides toimuvatel üritustel,
nagu ka poodides ja koolides,
kuigi need avanesid samal ajal ilma kogunemispiiranguteta.
Riigis ollakse valmis ka viiruse uuteks mutatsioonideks,
kuna telliti juurde veel 18 miljonit vaktsiiniannust
Tervishoiuametnike sõnul on võimalik,
et riik avaneb turismile osaliselt juba mais,
kui vaktsineerimine praeguses tempos jätkub.
Iisraelis muretsetakse üha enam
USA presidendi Bideni Iraani-poliitika pärast,
eriti seoses 2015. a JCPOA lepinguga,
hoolimata sellest, et president Biden on korduvalt kinnitanud,
et USA seatud sanktsioone ei kaotata enne,
kui Iraan on naasnud esmalt olukorda, mis valitses lepingu sõlmimise ajal.
USA praktiline tegevus näitab siiski, et Biden on pigem naasmas
lepingu sõlminud president Obama poliitika juurde,
kui muretseb Iraani tegevuse üle, kes korduvalt antud lepingut rikub.
Iisraeli diplomaatide meelest on seis pigem selline,
et USA tahab mis tahes hinnaga lepingu juurde naasta
ja Iraan teab seda väga hästi.
Iisraeli riikliku julgeoleku nõunik Meir Ben-Shabbat
ja välisluureteenistuse Mosaadi juht Yossi Cohen
käisid möödunud nädalal USAs selgitamas Iisraeli muret
Iraani pidevalt areneva tuumaprogrammi suhtes.
Paari nädala eest toimunud plahvatus
Iraani tuumaprogrammiga seotud Natanzi rikastuskompleksis
oli Iraani antud info põhjal välisjõudude korraldatud sabotaaž.
Iraan ei süüdista endiselt avalikult ja otseselt Iisraeli,
kuigi teeb seda erinevate kaudsete väljenditega.
Riigi julgeolekuametnike teatel tuvastati ka isik,
kes pommid Natanzi tehasesse viis.
Mainitud isik oli toimetanud pommid väikestes kogustes kahe aasta jooksul
ca 50 meetri sügavusel asuvasse
tsentrifuuge töös hoidvasse elektrijaama.
Pommid õhiti kaugjuhtimise teel ja need hävitasid ca 6000 tsentrifuugi
ning samas põhjalikult ka mainitud jõujaama.
Lisaks kinnitas Iraan, et tehase taas käiku laskmine
ja mainitud tsentrifuugide asendamine võtab vähemalt pool aastat.
Tõenäolisemalt käivitub rajatis alles aasta lõpus.
Iraan pole veel nimetanud mainitud,
sabotaažis kahtlustatavat kodanikku,
43-aastast Reza Karimi
otseselt Iisraeli Mossadi kohalikuks agendiks,
kuid on tema tabamiseks kuulutanud ta tagaotsitavaks
nii Europolis kui Interpolis.
Samal ajal kui Iraan ja P5+1 maad peavad Viinis kõnelusi,
et tuua Iraan tagasi 2015. a JCPOA lepingu juurde,
töötab Iraan oma tuumaprogrammiga vastupidises suunas.
Kas Natanzi plahvatuse autoriks oli Iisrael
või Iraanis tegutsev vastupanuliikumine,
teatas Iraani juhtkond, et alustatakse uraani rikastamist 60 protsendini.
Sellest edasi on vaja vaid üht hüpet
relva tasemele ehk 90 protsendini jõudmiseks.
Seda on näha pigem katsetes
mõista Iisrael hukka rahvusvaheliste tegijate silmis,
kui et see kujutaks tegelikku, potentsiaalset ohtu
omavalmistatud tuumarelvani jõudmises.
Kuigi Iraan väidab jätkuvalt,
et nende tuumaprogramm on täiesti rahumeelne,
pole nii kõrgel tasemel rikastatud uraanile muud otstarvet peale sõjalise.
Iisraeli tuumatehnikaeksperdid ütlevad siiski,
et Iraanil pole hetkel, pärast Natanzi sabotaaži
piisavalt tsentrifuuge ega ka 20%ni rikastatud uraani,
millega tuumarelva jaoks piisavas koguses uraani rikastada.
Iraani teade paigutada 1000 uut tsentrifuugi
6000 plahvatuses hävinenu asemele ei võimalda veel seda,
et riigi tuumaprogramm võiks töötada sama tõhusalt
kui enne 10. aprilli rünnakut.
Eelmisel neljapäeval, 15. aprillil, tähistati Iisraelis iseseisvuspäeva.
Riik iseseisvus 73 aasta eest toona 1948. a mais,
kui lõppes Suurbritannia mandaat. Vabandust.
Päev varem veedeti iseseisvuse ajal hukkunud sõdurite
ja terrorismiohvrite mälestuspäeva.
Kokku on neid möödunud rohkem kui 70 aasta vältel
hukkunud 23 928.
Haavatute ja invaliidistunute arv on sellest mitu korda suurem.
Möödunud aasta jooksul hukkus Iisraelis 43 sõdurit ja tsiviilelanikku.
Nende mälestuseks korraldati üritusi nii Herzli mäel kui Nutumüüri ääres.
Palestiina omavalitsus plaanib korraldada 22. mail
seadusandliku kogu valimised.
Osalusest on teatanud
kokku 36 eri ideoloogiat esindavat parteid ja blokki. Vabandust.
Lausa 11 neist
eitab oma rahvusprogrammis või põhikirjas Iisraeli olemasolu
ning Iisraeli riigi hävitamine on seega nende poliitiline eesmärk.
Suurimad parteid on Läänekaldal tegutsev Mahmoud Abbasi Fatah
ja Gazat valitsev Hamas.
Mõlema põhikirjas on endiselt jõus Iisraeli relvastatud hävitamise siht.
Kas valimised seekord teostuvad, pole veel selge,
sest neid valimisi on varemgi tulemuseta plaanitud.
Eelmised parlamendivalimised toimusid 2005. a,
mil need võitis Hamas,
kuid kes siiski ei saanud talle kuuluvat parlamentaarset võimu.
Palestiinlaste presidendivalimised peaksid toimuma juuli viimasel päeval.
Praegune president M. Abbas valiti 2006. a ametisse neljaks aastaks,
mistõttu ta on olnud oma postil juba 12 aastat,
selleks mandaati omamata.
Fenomen on tuttav paljudes teisteski diktatuurides.
Euroopa Liidu esindaja PO-s nõuab, et Iisrael laseks palestiinlastel
korraldada valimised vastupanu ja segamisteta.
Abbasi valitsus ongi palunud nii EL-il kui teistel rahvusvahelistel organitel
Iisraelile survet avaldada, et valimistel võiksid hääletada
ka Jeruusalemmas elavad palestiinlastest araablased.
Iisrael on selle võimaluse korduvalt ära keelanud.
EL-i esindav Sven Kuhn von Burgsdorf rääkis Iisraelile,
et EL toetab täielikult palestiinlaste kavatsust valimised pidada
ja nende järel iseseisev Palestiina riik rajada.
Nii on EL asunud avalikult toetama selliseid rühmitusi
ja palestiinlaste parteisid, kelle põhikirjades või rahvushartades
taotletakse Iisraeli riigi relvastatud hävitamist.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee